Likumprojekts

**Grozījumi Valsts un pašvaldību institūciju amatpersonu un darbinieku atlīdzības likumā**

Izdarīt Valsts un pašvaldību institūciju amatpersonu un darbinieku atlīdzības likumā (Latvijas Vēstnesis, 2009, 199., 200. nr.; 2010, 12., 66., 99., 174., 206. nr.; 2011, 103., 204. nr.; 2012, 190., 203. nr.; 2013, 51., 191., 232., 234., 252. nr.; 2014, 206., 228., 257. nr.; 2015, 248. nr.; 2016, 182., 241. nr.; 2017, 90., 242. nr.; 2018, 196. nr.) šādus grozījumus:

1. Papildināt 3. pantu ar 7.1 daļu šādā redakcijā:

"(71) Ministru kabinets ne retāk kā reizi četros gados izvērtē valsts un pašvaldību institūciju amatpersonu un darbinieku, kā arī tiesnešu un prokuroru atlīdzības sistēmu un, ja nepieciešams, iesniedz Saeimai priekšlikumus tās pilnveidošanai."

1. 4. pantā:

izteikt otro daļu šādā redakcijā:

"(2) Šajā likumā paredzētajos gadījumos amatpersonām (darbiniekiem) mēnešalgu, noapaļojot līdz pilniem *euro*, nosaka, bāzes mēnešalgas apmēram piemērojot attiecīgu koeficientu. Bāzes mēnešalgas apmēru nosaka šādi:

1) saskaita Centrālās statistikas pārvaldes oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēra pieaugumu procentos pret iepriekšējo gadu ar aizpagājušā gada inflāciju procentos pret iepriekšējo gadu un attiecīgo summu dala ar divi;

2) indeksē kārtējā gada bāzes mēnešalgu ar skaitli, kas iegūts saskaņā ar šīs daļas 1. punktu.";

papildināt pantu ar 2.1 daļu šādā redakcijā:

"(21) Valsts kanceleja nākamā gada bāzes mēnešalgas apmēru, finanšu un apdrošināšanas jomas bāzes mēnešalgas apmēru un elektronisko sakaru un enerģētikas nozares bāzes mēnešalgas apmēru publicē Valsts kancelejas tīmekļvietnē līdz kārtējā gada 1. maijam.";

izteikt devīto, desmito un vienpadsmito daļu šādā redakcijā:

"(9) Tiesneša mēnešalgu nosaka, to piesaistot bāzes mēnešalgai ar attiecīgu koeficientu. Prokurora mēnešalgu nosaka, to piesaistot rajona (pilsētas) prokurora mēnešalgai ar attiecīgu koeficientu.

(10) Finanšu un kapitāla tirgus komisijas amatpersonu (darbinieku) mēnešalgu nosaka, ņemot vērā finanšu un apdrošināšanas jomas bāzes mēnešalgas apmēru, kuru aprēķina atbilstoši šā panta otrās daļas 1. un 2. punktam, aizstājot valstī strādājošo aizpagājušā gada mēneša vidējās darba samaksas apmēra pieaugumu ar Centrālās statistikas pārvaldes oficiālajā statistikas paziņojumā publicēto finanšu un apdrošināšanas jomā strādājošo aizpagājušā gada mēneša vidējās darba samaksas pieaugumu (turpmāk – finanšu un apdrošināšanas jomas bāzes mēnešalgas apmērs).

(11) Sabiedrisko pakalpojumu regulēšanas komisijas amatpersonu (darbinieku) mēnešalgu nosaka, ņemot vērā elektronisko sakaru un enerģētikas nozares bāzes mēnešalgas apmēru, kuru aprēķina atbilstoši šā panta otrās daļas 1. un 2. punktam, aizstājot valstī strādājošo aizpagājušā gada mēneša vidējās darba samaksas apmēra pieaugumu ar Centrālās statistikas pārvaldes oficiālajā statistikas paziņojumā publicēto elektronisko sakaru un enerģētikas nozarēs strādājošo aizpagājušā gada mēneša vidējās darba samaksas pieaugumu (turpmāk – elektronisko sakaru un enerģētikas nozares bāzes mēnešalgas apmērs).";

aizstāt trīspadsmitajā un četrpadsmitajā daļā vārdus "mēneša vidējās darba samaksas" ar vārdiem "bāzes mēnešalgas";

izteikt piecpadsmito daļu šādā redakcijā:

"(15) Noziedzīgi iegūtu līdzekļu legalizācijas novēršanas dienesta amatpersonu (darbinieku) mēnešalgu nosaka, ņemot vērā finanšu un apdrošināšanas jomas bāzes mēnešalgas apmēru."

3. Aizstāt 5. panta pirmajā daļā vārdus "mēneša vidējās darba samaksas apmēru, kas noapaļots pilnos *euro* un" ar vārdiem "bāzes mēnešalgas apmēru".

4. Aizstāt 5.1 panta pirmajā un otrajā daļā vārdus "mēneša vidējās darba samaksas apmēram, kas noapaļots pilnos *euro*" ar vārdiem "bāzes mēnešalgas apmēram".

5. Aizstāt 6. panta pirmajā un otrajā daļā vārdus "mēneša vidējās darba samaksas apmēram, kas noapaļots pilnos *euro*" ar vārdiem "bāzes mēnešalgas apmēram".

6. 6.1 pantā:

papildināt pantu ar 1.1 daļu šādā redakcijā:

"(11) Rajona (pilsētas) tiesas tiesneša mēnešalgu nosaka, bāzes mēnešalgas apmēram piemērojot koeficientu 2,91.";

izteikt otrās daļas 12., 13., 14. un 15. punktu šādā redakcijā:

"12) Augstākās tiesas priekšsēdētājam – 1,77;

13) Satversmes tiesas tiesnesim – 1,8;

14) Satversmes tiesas priekšsēdētāja vietniekam – 1,98;

15) Satversmes tiesas priekšsēdētājam – 2,25."

7. Izteikt 6.2 pantu šādā redakcijā:

"**6.2 pants. Prokurora mēnešalga**

(1) Rajona (pilsētas) prokurora mēnešalgu nosaka, bāzes mēnešalgas apmēram piemērojot koeficientu 2,85.

(2) Prokuroru mēnešalgu nosaka, rajona (pilsētas) prokurora mēnešalgai piemērojot šādu koeficientu:

1) rajona (pilsētas) prokuratūras virsprokurora vietniekam – 1,07;

2) rajona (pilsētas) prokuratūras virsprokuroram – 1,16;

3) tiesu apgabala prokuroram – 1,1;

4) tiesu apgabala virsprokurora vietniekam – 1,17;

5) tiesu apgabala virsprokuroram – 1,24;

6) Ģenerālprokuratūras prokuroram – 1,24;

7) Ģenerālprokuratūras nodaļas virsprokuroram – 1,45;

8) Ģenerālprokuratūras departamenta virsprokuroram – 1,55;

9) ģenerālprokuroram – 1,75.

(3) Prokurora amata kandidāts stažēšanās laikā saņem mēnešalgu 80 procentu apmērā no rajona (pilsētas) prokurora mēnešalgas."

8. 13.2 pantā:

aizstāt pirmajā teikumā vārdus "finanšu sektorā strādājošo darba samaksu" ar vārdiem "finanšu un apdrošināšanas jomas bāzes mēnešalgas apmēru";

izteikt otro teikumu šādā redakcijā:

"Finanšu un kapitāla tirgus komisijas amatpersonu (darbinieku) mēnešalga nedrīkst pārsniegt finanšu un apdrošināšanas jomas bāzes mēnešalgas apmēru, kam piemērots koeficients 4,95 un kas noapaļots pilnos *euro*."

9. 13.3 pantā:

aizstāt pirmajā teikumā vārdus "mēneša vidējās darba samaksas apmēru elektronisko sakaru un enerģētikas nozarēs" ar vārdiem "elektronisko sakaru un enerģētikas nozares bāzes mēnešalgas apmēru";

izteikt otro teikumu šādā redakcijā:

"Sabiedrisko pakalpojumu regulēšanas komisijas amatpersonu (darbinieku) mēnešalga nedrīkst pārsniegt elektronisko sakaru un enerģētikas nozares bāzes mēnešalgas apmēru, kam piemērots koeficients 4,05 un kas noapaļots pilnos *euro*."

10. 13.5 pantā:

aizstāt pirmajā teikumā vārdus "mēneša vidējās darba samaksas apmēru" ar vārdiem "bāzes mēnešalgas apmēru";

izteikt otro teikumu šādā redakcijā:

"Konkurences padomes amatpersonu (darbinieku) mēnešalga nedrīkst pārsniegt bāzes mēnešalgas apmēru, kam piemērots koeficients 4,05 un kas noapaļots pilnos *euro*."

11. 13.6 pantā:

aizstāt pirmajā teikumā vārdus "mēneša vidējās darba samaksas apmēru" ar vārdiem "finanšu un apdrošināšanas jomas bāzes mēnešalgu";

izteikt otro teikumu šādā redakcijā:

"Noziedzīgi iegūtu līdzekļu legalizācijas novēršanas dienesta amatpersonu (darbinieku) mēnešalga nedrīkst pārsniegt finanšu un apdrošināšanas jomas bāzes mēnešalgas apmēru, kam piemērots koeficients 4,05 un kas noapaļots pilnos *euro*."

12. 13.7 pantā:

aizstāt pirmajā teikumā vārdus "mēneša vidējās darba samaksas apmēru" ar vārdiem "bāzes mēnešalgas apmēru";

izteikt otro teikumu šādā redakcijā:

"Datu valsts inspekcijas amatpersonu (darbinieku) mēnešalga nedrīkst pārsniegt bāzes mēnešalgas apmēru, kam piemērots koeficients 4,05 un kas noapaļots pilnos e*uro*."

13. Izteikt 15. panta ceturto un piekto daļu šādā redakcijā:

"(4) Ja tiesnesis tiesneša profesionālās darbības kārtējā novērtēšanā saņēmis pozitīvu atzinumu, tiesnesim, izņemot Satversmes tiesas tiesnesi, nosaka izdienas piemaksu pie mēnešalgas šādā apmērā:

1) pēc sešiem amatā nostrādātiem gadiem – 5 procenti no mēnešalgas;

2) pēc 10 amatā nostrādātiem gadiem – 10 procenti no mēnešalgas.

 (5) Ja prokurors prokurora profesionālās darbības kārtējā novērtēšanā saņēmis pozitīvu atzinumu, prokuroram nosaka izdienas piemaksu pie mēnešalgas šādā apmērā:

1) pēc sešiem amatā nostrādātiem gadiem – 5 procenti no mēnešalgas;

2) pēc 10 amatā nostrādātiem gadiem – 10 procenti no mēnešalgas."

14. Papildināt pārejas noteikumus ar 23.1 punktu šādā redakcijā:

"23.1 Augstākās tiesas tiesnesim, kuram ar Tieslietu padomes lēmumu saskaņā ar likuma "Par tiesu varu" pārejas noteikumu 74.2 punktu uzdots pildīt tiesneša amata pienākumus apgabaltiesā, mēnešalgu nosaka, rajona (pilsētas) tiesas tiesneša mēnešalgai piemērojot koeficientu 1,35."

15. Papildināt pārejas noteikumus ar 43. un 44. punktu šādā redakcijā:

"43. 2019. gadā:

1) bāzes mēnešalgas apmērs ir Centrālās statistikas pārvaldes oficiālajā statistikas paziņojumā publicētais valstī strādājošo 2017. gada mēneša vidējās darba samaksas apmērs (926 *euro*);

2) finanšu un apdrošināšanas jomas bāzes mēnešalgas apmērs ir Centrālās statistikas pārvaldes oficiālajā statistikas paziņojumā publicētais finanšu un apdrošināšanas jomā strādājošo 2017. gada mēneša vidējās darba samaksas apmērs (1921 *euro*);

3) elektronisko sakaru un enerģētikas nozares bāzes mēnešalgas apmērs ir Centrālās statistikas pārvaldes oficiālajā statistikas paziņojumā publicētais elektronisko sakaru un enerģētikas nozarēs strādājošo 2017. gada mēneša vidējās darba samaksas apmērs (1355 *euro*).

44. Šā likuma 15. panta piektajā daļā noteikto izdienas piemaksu pie mēnešalgas prokuroram līdz prokurora amata pakāpju atcelšanai nosaka šādā apmērā:

1) tieslietu padomniekam – 5 procenti no mēnešalgas;

2) vecākajam tieslietu padomniekam, valsts tieslietu padomniekam un vecākajam valsts tieslietu padomniekam – 10 procenti no mēnešalgas."

Likums stājas spēkā 2019. gada 1. janvārī.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_ Jānis Citskovskis

1207